commented by lpzp (2016-09-02 09:22:37+00:00): Bolo by dobré spraviť to podľa skutočnosti - napríklad znalosti miestnej situácie, alebo aspoň podľa dopravných značiek (pamätáte si na zásady kreslenia OSM?). Značky si žiaľ nepamätám, aj keď som tadiaľ šiel pred pár dňami (a tiež ma pomýlili tie lokálne názvy na mape - nie osm, ale 50 ročnej papierovej...) - ale zdá sa mi, že na konci dediny bola len značka s názvom "Nová Dedina", žiadne Gondovo (inak by som si nemyslel, že som zablúdil). Edit: nakoniec som si všimol, že už v prvom komentári Peter Vojtek spomína, že "zo vsetkych stran je len tabula Nova Dedina. "

Takéto problémy vznikajú jednak davovým (polo?)automatickým prekresľovaním dát z katastra (bez znalosti miestnej situácie) - obec totiž vznikla spojením troch dedín (a dvoch osád) a v katastri sú v takýchto prípadoch aj názvy pôvodných dedín - a v tomto prípade sa k tomu pridalo použitie nesprávneho tagu (dedina nemá predmestia, ani mestské časti... - "suburb").

Ak chceme kresliť podľa reality, tak dnes je to jedna dedina s jedným názvom a ten sa má zobrazovať na mape (plus dve osady mimo dediny). Ak sa budú zobrazovať aj lokálne (historické) názvy, len dobre (ak sú zaužívané), ak nie, nič sa nestane. 

http://www.novadedina.sk/dejiny-obce.html


Zatiaľ som to spravil takto:
- mažem place=suburb. Suburb je časť _mesta_ (Petržalka, Smíchov, Bronx, Luník...), nie lokálny názov časti dediny: http://wiki.openstreetmap.org/wiki/Tag:place%3Dsuburb 
- bod s tagmi "name"  a "postal_code" som ponechal a premenoval podľa častí obce (tento bod je súčasťou boundary a admin_centre)
- k tagu "landuse=residential" som pridal v častiach Gondovo a T.n.Ves tag "name" s názvami častí dediny - myslím si, že takto je to lepšie ako to bolo (a nie je to riešenie _len_ kvôli vykresľovaniu, časti majú tieto názvy - aj keď neviem, či sa v skutočnoti ešte používajú). Teda teraz je názov častí obce v dátach dvakrát: názov bodu v strede boundary/admin_center ("Nová Dedina - časť ...") a landuse=residential (len "časť ..." bez názvu dediny). 

- Svätý kríž a Kamenec: zmenil som place na hamlet a názov na "Nová Dedina - osada Svätý Kríž". Podľa predch. odkazu (dejiny obce) je to osada, residential som ponechal bez mena. Neviem, či bolo potrebné meniť názov "Svätý Kríž" na dlhší "Nová Dedina - osada Svätý Kríž" - neviete, ako je to na značkách? Napríklad v prípade mnohých malých kopaníc by to boli zbytočne dlhé názvy. V prípade názvu osady bez názvu obce by to malo byť v dátach nejako začlenené do obce (is_in, vzťahy, ???).


Ešte lepšie riešenie by bolo zosúladiť to so vzťahmi (boundary, subarea a admin_centre - niektoré z nich mi Josm označil ako neúplné), ale s tým neviem robiť. 
- Nepridal som časť Opatová (neviem, kde presne je plus predchádzajúci dôvod)
A možno by stačilo tie historické názvy čo som pridal zmazať úplne, keďže ani obec sa neunúvala dať ich na dopravné značky. 

- nezamýšľal som sa nad tým, ako to bude z hľadiska vyhľadávania (použitie navigácie, plánovanie trás) - ešte nikdy som tú utáranú vec nepoužil a plánovačom veľmi neverím, hlavne nie v osm... Neviem, aké tagy sa používajú pri vyhľadávaní - možno som nemusel meniť názov z "Gondovo" na "Nová Dedina - časť Gondovo"? bolo by dobré to otestovať, ale nemám s tým skúsenosti

Navrhujem to spraviť raz poriadne a potom napísať návod - ak bude zhoda o tom ako to robiť, návod by som snáď aj napísal ak mi vyjde čas (a budem tomu rozumieť...), pretože podobných  dedín je veľa (napr. taká Hodruša - Hámre má niekoľko kilometrov, viac častí a osád, na SK je milión kopaníc, ...) - alebo už nejaký návod existuje?

Považujem to za nedoriešené a preto nechávam otvorené